钦定古今图书集成/理学汇编/文学典/第008卷 > 王楙野客丛谈 > 《班范议论》
## 钦定古今图书集成/理学汇编/文学典/第008卷 > 王楙野客丛谈 > 《班范议论》

班史言淮南王谋反，惮汲黯守节死义，至说公孙弘等如发蒙耳，其言止如此。范史论李固据位持重以
争大义，其视胡广、赵戒犹粪土也，何至是哉！二公议
论悬绝，虽毁人亦然。坏前汉之风俗者，莫过乎孔光、
张禹。晋人谓光、禹之罪深于莽、卓。使范晔作《光禹传》，
则必直书其罪而诛之也。固则曰：“服儒衣冠，传先王”
语，其酝藉可也。然持禄保位，被阿谀之讥，以古人之
迹见绳，乌能胜其任乎？其优游不迫如此，以此见古
人忠厚气象。